text:
Minister Glenbert Croes orador na Asamblea di AHATA
Minister Glenbert Croes orador na Asamblea di AHATA
8 di maart ultimo, Minister Glenbert Croes tabata orador invita na e asamblea di AHATA, un partner importante pa Aruba den su caminda di recuperacion economico.
Durante e asamblea, e mandatario a dirigi su discurso na tur presente despues di a felicita tur e damanan den sala na ocasion di Dia Internacional di Hende Muhe.
Durante su discurso e mandatario a duna en corto un splicacion di su maneho laboral enfocando riba e modernisacionnan laboral cu ta na caminda. Ademas di e topico laboral, e mandatario a elabora riba su maneho di Integracion.
Un atardi unda cu a comparti informacion y opinion, importante pa e recuperacion economico di nos Pais, un recuperacion cu mester conta pa tur: pa sector priva cu ta e backbone di nos Economia como tambe pa e trahadornan cu sin nan, un bon servicio lo no ta posibel.
Cu respet y balor pa ambos sector, Aruba pronto lo yega 100% recuperacion total, e meta ta uni tur sector den nos comunidad.
9 maart 2022


c: text/html

text:
“Covid a pone nos realisa y forsa nos mes pa prepara nos mes miho pa mas innovacion den enseñansa”
Oficialmente, prome di augustus ta e fecha cu un aña escolar nobo ta cuminsa. Tambe prome di augustus ta e fecha na Aruba di aniversario di e gran mayoria di docentenan cu ta traha na Aruba. Algun a cumpli 40 aña di servicio otro 5 aña y tin cu a cuminsa apenas awor. Prome Minister Evelyn Wever-Croes ta manda palabranan di felicitacion na tur docente, tur maestro y maestra cu e fecha special aki.
‘Mi ta gradici boso pa tur loke boso a haci pa nos hobennan y Aruba en general. Cu Dios bendiciona boso p’e bunita trabou cu boso ta haci pa forma nos muchanan pa un miho futuro”.
Prome Minister a subraya cu e aña escolar 2019/2020 no tawata uno facil. E tawata un aña hopi turbulento. E crisis di COVID-19 a interumpi practicamente henter enseñanaa y a laga duda si enberdad nos ta cla pa drenta e era nobo den enseñansa. Pero Covid a pone nos realisa y forsa nos mes pa prepara nos mes miho pa mas innovacion den enseñansa.
E tawata un aña tambe hopi turbulento den e veld mes akinan na Aruba. Prome Minister, caminda cu tawata por, a purba di interveni y a purba di trece trankilidad den enseñansa. Pasobra ta esaki nos muchanan mester.
“Mi deseo pa e aña escolar nobo aki, den e aña di innovacion y enseñansa, ta pa e lo ta uno mas trankil especialmente den e veld mes pero tambe hopi mas exitoso pa nos docentenan y nos studiantenan.
Educacion ta e pasaporte pa e futuro di nos muchanan. Y e futuro ta di esnan cu ta prepara p’e awe. Boso aporte na enseñansa ta di suma importancia. Danki pa boso aporte y mi ta conta cu boso aporte atrobe den e aña nobo aki y boso por conta cu mi tambe”, Prome Minister a expresa na e docentenan den e aña escolar nobo.

robotstxt: allowed

filter: keep


text:
En conexion cu un investigacion andando awe mainta Jeugd en Zeden Politie (JZP) a detene e homber di inicialnan: W.A.G.M.G. naci na Aruba di 52 aña di edad. Un investigacion cu a inicia na aña 2019 caminda cu e yiu muhe e tempo ey ainda no tabatin e edad di 16 aña.
For di e keho cu e yiu muhe mes a entrega contra su tata, mester a haci un investigacion riguroso y extenso.
Despues di haya tur e informacion necesario, Ministerio Publico (OM) a haya cu tin suficiente base pa duna JZP e ordo pa detene dicho sospechoso aki.
Prome biaha cu a detene Gario tabata dia 13 di juli 2019. Dos dia mas laat, Hues Comisario a prolonga e detencion cu ocho dia y dia 18 di juli el a keda den libertad.
E tabata representa e tempo ey pa abogadonan di bufete de Sousa, kendenan a duna di conoce cu Gario ta nenga tur acusacion haci den su contra, pero no kier a entrega denuncia di keho falso contra e hoben.
Pa Cuerpo Policial por resolve y investiga mas caso asina aki cooperacion y informacion di pueblo di Aruba ta hopi importante, p’esey ta pidi si bo tin cualkier informacion yama nan tiplijn di Polis cu ta: 11141. Anonimidad ta garantisa.
Antoni Gario ta un musico prominente di nos isla cu ta bin for di San Nicolas. E ta lider di e banda musical Le Groove y ta dirigi tambe un grupo di Carnaval yama Pink 4 Life. Un di su ultimo triunfonan tabata como Soca Monarch na februari 2020.
E interogacion di Antoni Gario a bay largo. Te despues di 9:00 pm a sali cu ne for di warda di polis na Playa, caminda e recherchenan di JZP a interog’e, pa djey transport’e pa warda di polis na Shaba. Na su salida el a declara cu: “Totalmente inocente boys.”


text:
Diabierna den careda di 11:45 anochi riba Camacuri net otro banda di Aruba bank chauffeur den un nissan stationwagen a perde control baha caminda subi e pad di linearpark y ranca un di e aparatonan di haci ehercisio banda di caminda.
E impacto tabata fuerte unda e homber a keda herida. Polis a presenta y papia cu tanto e homber y e muhe cu tabata den auto direccion pa cas. Denn un rato e homber a cuminsa discui cu e pareha y coba su mama na varios ocasion, polis a papia cu e homber pa e calma debi na e situacion. Ambulance a presenta pa controla e homber.


text:
E noticia cu a drenta den oranan di awe marduga a shock tur hende. Junior de Freitas ta un persona hopi conoci den comunidad.
Junior de Freitas ta Polis di profesion y musico cu pasion. Despues di a sali for di Cuerpo Policial el a bay traha na Parket Officier van Justitie y Departamento di Cultura, unda e por a combina su trabou cu mas loke e ta gusta.
Juni a participa den diferente tipo di festival y un amante di celebracion di carnaval pa cual el a participa tanto den festivalnan di Tumba y Calypso, sea como cantante, musico, of compositor.
Na su esposa, yiunan, famia, amigo y coleganan di ramo di musica ta bay palabra di condolencia.


text:
WILLEMSTAD – Durante di un akshon multidisiplinario riba djamars 10 di mei 2022, realisa pa MEO, GMN, BAB y SOAW na e establesimentu Livoni Agencies situa na Kapiteinsweg Z/N Dricoma Building a konstatá un kantidat grandi di produktonan di konsumo ku a pasa fecha den un asina yamá megafreezer.
Produktonan manera Salmou, Frikandel, Galinja, Frietjes, Croquette, Pizza, Stokbrood, Beleg, Vleesbrood, Hamburger, Saté, Ice Cream, Croissaints, Nuggets totalisando den e prome fase un peso di 4600 kg/25 pallet.
Awe mainta lo realisa e di dos fase di inspekshon den kual lo saka e sobra produktonan for di e establesimentu menshona. E produktonan tin fecha di vensementu for di anja 2019/2020
Destruí
Originamente e produktonan menshoná tabata wòrdu distrubuí na lokalidadnan di Horeca (Hotel, Restaurant, Cafe’s) Supermerkado i Tienda. E produktonan a ser konfiská i bou di guia di outoridat polisial a ser hibá Selikor pa ser destruí.


text:
Relaciona cu e incidente cu a tuma lugar na Warda nos Costa, unda un empleado a pusha un dama manda vloer, nos a bin compronde cu e persona ilegal, Mikol, a drenta Aruba varios ves ilegal y a wordo gara ta traha.
Enberdad huez a dicta un sentencia riba e procedura con el’a wordo deteni, cu no tabata esun corecto. Sinembargo riba e detencion ey el’a wordo poni den libertdad, pero como ilegal, e lo wordo deteni bek pa wordo deporta.
Den Warda nos Costa tin varios procedura, depende e situacion di e persona ilegal.
Den e caso spesifico aki di Mikol, a wordo informa dialuna mainta, cu no ta solamente un ves el’a drenta Aruba via boto, pero na mas cu un ocacion. Es decir, e ta un conoci caba di Warda nos Costa, ya cu den pasado a gare te deporte, y e ta bolbe bin bek.
E maneho di ilegal ta depende na e situacion. Un persona cu pidi asilo, ta wordo trata na otro forma, cu uno cu no a pidi asilo.
Den e caso aki, enberdad Mikol a gana un caso, pa cual pa e procedura ey e ta wordo poni den libertdad, pero esey no ta haci cu riba un otro procedura e lo por keda den libertad.
Minister Rocco Tjon a bisa:
Tin dos aspecto: Asilo y deportacion.
Tabatatin un persona cera na Warda nos Costa den forma ilegal?
Ley ta duna esnan di asilo, pa por “houdt op” un persona cu pidi asilo, enespera di contesta.
Banda di esey, esun cu a drenta Aruba ilegal, por tene “in bewaring”, pa su deportacion.
Tin dos aspecto. Loke huez a dicidi ta cu e circumstancia pa asilo, mester ta otro pa esun cu no a pidi asilo. Pesey mester a lage den libertad mesora. Mes momento despues, e persona a wordo poni “in bewaring”, enespera di deportacion.
Cu otro palabra, Mikol a wordo deteni atrobe den e otro aspecto, unda e mester wordo deporta.
Foto: Bondia Aruba live facebook


text:
Diamars atardi a drenta informe di un accidente cu hende herida como tambe auto na candela na e brug bieuw di Balashi, mesora a dirigi polis, ambulans y brandweer na e sitio. Na yegada a constata cu aki ta trat di un accidente semi-frontal unda cu un pick up bayendo pabao lo a bay mucha na banda robes di caminda y a dal semi-frontal den un truck di carga bayendo pariba. E imcato tabta uno fuerte cu a manda e pickup den un spin, e pick up lo a pega na candela depues di e accidente. Ambulans a asisti na e sitio y a atende cu e chauffeur di e pick up cu tabata herida y a transporte pa hospital. Brandweer na e sitio a trata liher pa por a paga e pick up na candela pa evita esaki causa mas danjo. Otro truck di carga a bini na e sitio pa asina por sigui cu e entrega di productonan cu tabata tini den e truck.
Pick up ta dal semi-frontal riba truck di carga y pega candela na e brug bieuw di Balashi
Diamars atardi a drenta informe di un accidente cu hende herida como tambe auto na candela na e brug bieuw di Balashi, mesora a dirigi polis, ambulans y brandweer na e sitio. Na yegada a constata cu aki ta trat di un accidente semi-frontal unda cu un pick up bayendo pabao lo a bay mucha na banda robes di caminda y a dal semi-frontal den un truck di carga bayendo pariba. E imcato tabta uno fuerte cu a manda e pickup den un spin, e pick up lo a pega na candela depues di e accidente. Ambulans a asisti na e sitio y a atende cu e chauffeur di e pick up cu tabata herida y a transporte pa hospital. Brandweer na e sitio a trata liher pa por a paga e pick up na candela pa evita esaki causa mas danjo. Otro truck di carga a bini na e sitio pa asina por sigui cu e entrega di productonan cu tabata tini den e truck.


text:
Prome Minister Evelyn Wever-Croes diahuebs 9 di juni a reuni cu representantenan di Hulanda señor Erwin Arkenbout y señor David Abrahams. E tipo di reunionnan aki, Prome Minister a duna di conoce, ta reunionnan cu ta tuma luga regularmente pa delibera riba diferente tema di relevancia.
Prome Minister a enfatisa cu pa Gobierno di Aruba ta hopi importante pa traha riba un bon relacion den Reino a base di respet mutuo y madures. Esaki kiermeen cu Gobierno no ta bay bati na porta di Hulanda pa cualkier detaye cu no ta mucho relevante. Aruba mester atende cu madures su propio asuntonan. Y den caso cu esaki no ta posibel manera den e caso di Covid, por acudi na Hulanda pa ayudo.
Aruba ta den recuperacion. Prome Minister a comparti cu nan pa kico Aruba a haci como Gobierno y comunidad pa yega na e recuperacion y con e recuperacion ta bayendo actualmente. “Semper mi ta sinti mi orguyoso con como un pais, nos a bin hunto pa saca e pais aki padilanti”.
Un otro tema cu a haya atencion tawata e reunion hopi importante di dia 20 di juni proximo na unda cu Aruba lo ta e cede di dje. Riba e fecha aki lo reuni hunto Prome Minister di Aruba, Prome Minister di Corsou, señor Gilmar ‘Pik’ Pisas, Prome Minister di Sint Maarten señora Silveria Jacobs y Secretario di Estado, señora Alexandra van Huffelen. Den e reunion aki lo trata e ley di Consensus di COHO. Un dia prome, esta dia 19 di juni, lo atende e ley di Consensus Raft.
“Un reunion hopi importante na unda cu lo bay defini con lo continua cu e leynan di consensus aki teniendo cuenta cu e preguntanan cu Parlamentonan di Reino a haci y tambe con pa tene cuenta mas tanto posibel cu e preocupacionnan cu a wordo expresa pa e Parlamentonan di Aruba, Corsou, Sint Maarten y di Hulanda”, Prome Minister a duna di conoce.


text:
Diabierna ultimo dia 19 di Augustus, Parlamento di Aruba a cuminsa cu tratamento den e prome rond di preguntanan, pa e proposicion pa cambio den ley di e forma con ta otorga permiso pa hotelnan y pa regula e sector di hotelnan All Inclusive den nos turismo. Ta lamentabel cu algun miembro di Parlamento ta votando riba un asunto cu obviamente nan no ta compronde of ta ignorando informacion suministra na nan door di Banco Central di Aruba.
Un miembro di Parlamento aparentemente ta kere, basa riba informacionnan bieu di otro fuentenan, cu huespednan den hotelnan All Inclusive no ta sali for di e propiedad. Banco Central ta bisa nan lo contrario den su rapport, splicando cu nan ta sali y nan ta gasta den nos economia. Un otro ta kere cu empleadonan den hotelnan All Inclusive no ta ricibi tips, locual no ta cuadra cu berdad tampoco. E empleadonan aki ta participa den e “service charge” y tambe ta ricibi tips.
E rapport di Banco Central ta contene un cantidad enorme di informacion cu no ta sostene e posicion di Gobierno. E rapport ta bisa entre otro:
* Cu no tin evidencianan pa sostene e pensamento cu turismo All Inclusive tin un impacto economico negativo pa Aruba.
* Cu no tin evidencia cu turistanan den hotelnan All Inclusive no ta bandona e propiedad, cu nan no ta come afo of gasta pafo di e hotel.
* Cu no tin evidencia cu hotelnan All Inclusive no ta ofrece calidad.
Y mas ainda e rapport ta subraya cu si e ley aki pasa, cu e lo por tin un impacto negativo serio riba oportunidad di inversionnan existente y den futuro y cu e lo restringi e forma con hotelnan por reacciona riba cambionan den condicionnan di mercado. Y ta esaki ta precisamente locual AHATA a bin ta bisa di masha tempo caba. De facto, Banco Central na un forma conservativo ta kere cu e daÒo conta na placa lo ta di por lo menos 160 miyon florin!
Banco Central mes ta bisa cu no tin suficiente informacion pa por tuma un decision asina serio, mescos cu ATIA, Camara di Comercio, sindicato FTA, ATSA y Aruba Gastronomic Association (AGA) y varios otro partner den comercio a duna di conoce caba den e ultimo lunanan aki.


text:
E fecha final pa paga impuesto di vehiculo di motor ta 30 di juni 2022
No tin extension di termino di pago
ORANJESTAD – Departamento di Impuesto ta participa na tur doño di vehiculo di motor cu dia 30 di juni ta e ultimo dia pa paga e impuesto di vehiculo di motor di e di dos mita di aña 2022. Esaki ta conta pa esnan cu a paga solamente e prome mita di aña. Ta bon pa remarca cu no tin extension di e termino di pago.
Entrante 1 di juli 2022 tur automobilista y motociclista cu no a cumpli cu e pago rekeri lo ricibi un cobransa adicional (naheffingsaanslag). E suma di boet ta 50% di e suma di impuesto. Ta recomendabel pa paga e suma di e cobransa mas lihe posibel pa asina evita un cobransa adicional cual lo nifica gasto extra innecesariamente.
Haci pago
Por haci pago online via banco of na tur oficina di Departamento di Impuesto, pues tanto na oficina principal na Camacuri, MFA Paradera, MFA Santa Cruz, MFA Savaneta of oficina di Post Aruba na San Nicolas.
Pago parcial
Na e momentonan aki ainda tin chens pa haci uzo di e sistema di pago parcial. Por paga 50% di e debe awor y na final di juni, por paga e otro mita. Pa dia 30 di juni, e suma di impuesto di aña 2022 mester ta completamente paga.
Gerencia di Departamento di Impuesto
6 di juni 2022


text:
Aunke e protocol di e realesa ta obliga pa no mustra e tipo di expresionnan aki, pa e famia real tabata imposibel pa contene nan emocionnan durante e ultimo despedida di Duke di Edinburgh. Reina Elizabeth II a despedi awe di e homber cu ken e tabata 73 aña casa, su forsa y apoyo, prins Philip. E entieronan di realesa britanico sa ta grandi, planifica durante añanan y cu presencia di monarkia- y mandatarionan di henter mundo. Pero e restriccionnan impone pa coronavirus, a obliga pa modifica e plannan pa e entiero di prins Philip, cu a fayece dia 9 di april, dos luna prome cu e lo cumpli 100 aña.
E ceremonia a ser limita na 30 invitado intimo, bisti cu tapaboca y cu distanciamento social. E acto a cuminsa cu un minuut di silencio prome cu e sirbishi religioso den St. George’s Chapel na Windsor Castle. Luciendo nan medayanan militar riba nan trahenan, e cuater yiunan y varios nieto di e pareha real a acompaña canando na pia tras di e Land Rover berde, specialmente diseña pa e duke pa hiba su caha di morto, durante un procesion cortico door di e hardinnan di e kasteel. E reina a sigui e stoet den un Bentley oficial, cu un dama di compania, y tabata e momento ey cu e camaranan a capta ora soberana a laga algun lagrima cay. Sin embargo, e monarca cu diaranson awo ta cumpli 95 aña, a sinta su so den e kapel pa despedi di su casa, e homber cu ken el a casa tempo cu ainda e tabata un prinses na 1947. Na e ceremonia, prins Charles tambe a mustra tristo pa e despedida di su tata, y ademas desde awo e ta como e cabes di e famia real britantico.


text:
Recientemente e comision di mayor di Aruba Karate Bond a tene su actividad pa recauda fondo cu e meta ‘Road to Dubai 2021’. Aki ta unda e directiva di Aruba Karate Bond hunto cu e comision di mayor a logra un exitoso rifa di dos premio. Un total di 410 ticket na balor di 10 florin a keda bendi. Tabata diasabra 7 di augustus ultimo cu presidente di Aruba Karate Bond, ‘sensei’ Felix Tromp den presencia di algun miembro di directiva y señor Jesus Calderon a saca e numbernan ganador for di tombola.
Ganadornan
E resultado a keda den number di ticket 40 pa e prome premio (un smart tv ‘50’ cortesia di Aruba Karate Bond) y e number di ticket 423 pa e segundo premio (un giftcertificate cortesia di Fruktos Health). Entregamento di e premionan a tuma luga e mesun atardi. Tabata ‘sensei’ Felix Tromp cu a felicita señora Rina Mejia kende a keda hopi contento cu su television nobo y cu un sonrisa a bay cu su premio. Despues a felicita juffrouw Brittany Bedoya kende a keda sorpresa cu awor e por disfruta di un dushi desayuno di su gusto na Fruktos Health.
Gradicimento
Aruba Karate Bond ta gradici miembronan di directiva, e comision di mayor y tambe tur persona cu a cumpra nan ticket di participacion of cu di un manera of otro a duna Aruba Karate Bond nan sosten. E meta final ta pa e seleccion di Aruba Karate Bond, esta e karatekanan Juan David Velasquez y Alejandro Gonzalez Lujan, participa na e ‘WKF 25th World Edition Karate Championship’ na Dubai den luna di November. Cualkier donacion pa logra e meta aki ta bon bini y ta wordo altamente aprecia. Por haci esaki door di deposita bo aporte riba e cuenta di Aruba Karate Bond, na Arubabank number: 2527930290.


text:
WILLEMSTAD - Den september 2015, tur miembro di Nacionnan Uni (UN) unanimamente a adopta e programa internacional mas integral y ambicioso pa por crea un mundo mas sostenibel pa tur, creando 17 meta specific, Metanan Mundial pa Desaroyo Sostenibel (SDGs), pa logra un miho mundo cu nos tin awo pa 2030.
Denzel Dumfries: Si Bo Kere Den Bo Mes Y Bo Sa Kico Bo Kier Tur Cos Ta Posibel
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, E hoben deportista profesional Denzel Dumfries a hiba palabra na tur muchanan presente y desea nan exito durante e weganan escolar.
Archivo Nacional di Aruba hunto cu Ministerio di Finansa y Cultura ta organisa Siman di Archivo
Archivo y conservacion di materialnan historico ta pa henter comunidad
ORANJESTAD - Durante di e conferencia di prensa Hefe di Servicio di Archivo Nacional, drs. Raymond Hernandez, a elabora riba e "Siman di Archivo" cu lo wordo teni otro siman cuminsando for di 6 te cu 11 di juni.
Minister di Transporte ta anuncia: Paro temporal riba peticion pa permiso di watersports
ORANJESTAD - Pa medio di esaki Minister di Transporte ta anuncia paro temporal riba peticion pa permiso di watersports cu ta recarga "algemene watersportsvergunning”.
Minister President a entrega na Minister di Finansa y Cultura informacion digital di historia di Aruba durante e periodo di crisis di corona
ORANJESTAD – Minister President Evelyn Wever-Croes a haci entrega na Minister di Finansa y Cultura Xiomara Maduro un hard drive cu tin e historia di Aruba durante e periodo di crisis di corona.
Director Nobo Sr. Alfredo Koolman Di Water-en Energiebedrijf Aruba (WEB) N.v.
ORANJESTAD - Ta cu gran satisfaccion cu Utilities y WEB Aruba ta anuncia na pueblo di Aruba cu un candidato yiu di tera, un profesional Arubiano, ta cla pa tuma e rienda di nos compania estatal esta WEB Aruba N.V. entrante 15 di mei proximo.
Minister Geoffrey Wever ta firma peticion pa financiamento di implementacion di Aruba Fair Trade Authority
ORANJESTAD - Den siman cu a pasa, dia 31 di maart, Minister di Asunto Economico, Comunicacion y Desaroyo Sostenibel, mr. Geoffrey Wever a firma e plan van aanpak pa implementacion di Aruba Fair Trade Authority ("AFTA").


text:
Resultadonan di Beisbòl Profeshonal Hapones Nippon ayera:
- Orix Buffaloes a derota Rakuten Golden Eagles ku skor di 8-5
Andruw Jones a konektá 2 hit den 2 turno na bate ku 3 base por bola i 1 kareda anotá. Andruw tin un promedio di .223
Resultadonan di Beisbòl Liga Grandi ayera:
- Milwaukee Brewers a pèrdè di Toronto Blue Jays ku skor di 4-1
- Los Angeles Angels a derota Chicago White Sox ku skor di 8-4 den e promé partido. Despues den e segundo partido e ekipo di Angels ta bolbe gana di Chicago White Sox ku skor di 7-5
- Arizona Diamondbacks a pèrdè di Pittsburgh Pirates ku skor di 3-2
Didi Gregorius no a hunga den e partido aki
- Colorado Rockies a pèrdè di Washington Nationals ku skor di 7-1
- Tampa Bay Rays a derota New York Yankees ku skor di 2-1
- Texas Rangers a pèrdè di Baltimore Orioles ku skor di 8-3
Jonathan Schoop a konektá 2 hit den 4 turno na bate ku 2 kareda anotá. Jonathan tin un promedio di .227
- Oakland Athletics a pèrdè di Detroit Tigers ku skor di 3-0
- Chicago Cubs a derota Boston Red Sox ku skor di 2-1
- New York Mets a pèrdè di Atlanta Braves ku skor di 5-4
Andrelton Simmons a konektá 2 hit den 4 turno na bate ku 1 kareda anotá i 2 kareda empuha. Andrelton tin un promedio di .251
- Philadelphia Phillies a pèrdè di Miami Marlins ku skor di 5-4 den 11 entrada
- Kansas City Royals a pèrdè di Minnesota Twins ku skor di 10-2
- Seattle Mariners a derota Houston Astros ku skor di 13-2
- Cincinnati Reds a pèrdè di San Diego Padres ku skor di 8-2
- Cleveland Indians a derota Los Angeles Dodgers ku skor di 10-3
- St. Louis Cardinals a pèrdè di San Francisco Giants ku skor di 5-0
Partidónan di Liga Grandi pa awe:
- Milwaukee Brewers kontra Toronto Blue Jays
- Tampa Bay Rays kontra New York Yankees
- Oakland Athletics kontra Detroit Tigers
- Kansas City Royals kontra Minnesota Twins
- Seattle Mariners kontra Houston Astros
- Cleveland Indians kontra Los Angeles Dodgers
- Cincinnati Reds kontra San Diego Padres
- Colorado Rockies kontra Washington Nationals
- Arizona Diamondbacks kontra Pittsburgh Pirates
- Texas Rangers kontra Baltimore Orioles
- Chicago Cubs kontra Boston Red Sox
- New York Mets kontra Atlanta Braves
- Philadelphia Phillies kontra Miami Marlins
- Los Angeles Angels kontra Chicago White Sox
- St. Louis Cardinals kontra San Francisco Giants
Breve:
Liga Menor Tripel A
- Hainley Statia no a konektá hit den 1 turno na bate pa Nashville Sounds. Hainley tin un promedio di .306
Liga Menor Klase A
- Chris Garia a konektá 1 doblete den 3 turno na bate ku 1 base por bola i 1 kareda anotá pa Myrtle Beach Pelicans. Chris tin un promedio di .288
- Juremi Profar no a konektá hit den 4 turno na bate ku 1 base por bola pa Spokane Indians. Juremi tin un promedio di .316
- Carlton Daal a konektá 2 hit den 4 turno na bate ku 2 kareda anotá pa Dayton Dragons. Carlton tin un promedio di .298


text:
03-01-2022
Bo tabata sa ku…blachi Ginkgo Bilopa ta yuda mehorá e sirkulashon di sanger den bo selebro (nan)?
Ginkgo ta pertenesé na e famia di mata ku a floresé 180 mion di aña pasa i ku a muri ku eksepshon di e espesie aki. Ginkgo ta bini di China originalmente i awendia e ta krese sin niun klase di problema den Oropa. E blachi di Ginkgo ta kontene flavonoidenan aktivo (ta bini den berdura i fruta i tin un efekto antioksidante), ku ta kaptura e radikal nan liber na haltura di bo ‘’netvlies’’ i bo selebronan.
Ginkgo ta yuda habri kanalnan pa sanger pasa, pues e ta regula sirkulashon i ta yuda baha preshon. Di forma ku e kurason no tin ku pòmp duru pa sanger pasa. Ademas e ta redusí e velosidat di behes selebral, den kua problemanan ku balansa (evenwichtstoornis), pitamentu di orea i perdementu di memoria ta wòrdu mehorá.
Ta bon pa bo sa ku.. Ginkgo Bilopa por wòrdu haña komo pildora of puiru.
29-11-2-21
Bo tabata sa ku…Valerian ta yuda kombati nerviosismo i problema ku drumimentu ?
Valerian ta bini di Oropa i ta krese den areanan ku ta kubrí ku yerba bèrdè i vegetashon, kaminda e tera ta humedo kantu di kosta i awa dushi. Nan ta matanan ku “stengel ” i su rais ta konsistí di un klòmpi di tera i wòrtel. Nan ta krese entre mitar meter pa 1 meter i mitar di largura i ta floresé entre Juni i òugustus ku flornan di kolo ros kla. E parti ku ta wòrdu uza ta e wòrtel.
E wòrtel ta kontené un zeta volatil i e valepotriatonan “ Valepotriaten ” tin un efekto ku ta duna kalmo super efektivo. Valerian ta wòrdu uza ku eksito pa kombati nerviosidat, stres, insomio, i ansiedat prome ku traha èksamen. E por wòrdu uza tambe pa kombati adikshon na tabako. Tin persona ku ta huma pa baha stres i nerviosismo, pues Valerian ta minimalisá nerviosidat i stres i ta baha (na hasta kita) e nesesidat di huma.
Ta bon pa bo sa ku…Valerian kombiná ku sigaria ta desagradabel i tin un efekto positivo riba kombati adikshon na tabako.
17-10-2021
Bo tabata sa ku…venkel ta bon pa digestion i problema ku gas?
Venkel su origen ta bin di e parti mediteranio oriente i Kaukasus, pero awendia por hañe rònt Europa. E blachi fininan i e simianan di e mata venkel tin un holo i sabor similar ku anis.
E mata venkel ta kontené un zeta ku ta evaporá fasilmente ku tin efekto preventivo riba muskulonan ku ta kontrae (ku por duna masha dolo o un dolo skèrpi). Pues e ta bon pa kombati dolo di stoma i tripa ku sa bin dor di kome lihe, inregular o demasiado pika (kuminda pikante). E ta kombati tambe sintomanan di barika hincha i sakamentu di gas dor di su influensa positivo riba e kanal digestivo.
Ta bon pa bo sa ku…venkel ta stimulá produkshon di lechi serka mama nan ku ke mamanta nan yu.
19-9-2021
Bo tabata sa ku…artishòk ta bon pa ora ta trata problema ku igra?
Un gran kantidat di Artishòk ta wòrdu kosechá na Fransia. Artishòk ta hopi konosí pa e konòpi di flor ku pa gastronomo ta wòrdu konsiderá un delikatesa. Pa fysioterapistanan e blachinan ta sumamente interesante. Artishòk miho konosí komo e mata ku ta protehá e igra.
Un parti masha importante di e blachi ta ‘’Cynarine’’, un substansia ku ta promové produkshon i dekomposishon dor di gal ku ta wòrdu traha den igra. Pa e motibu ei e blachi di artishòk ta wòrdu uza pa problemanan ku igra i ‘’galblaas’’. Indirektamente e por mehorá e tripa su trabou dor ku e ta kombati mal funshonamentu di igra. Artishòk tin otro subtansia nan tambe ku ta protehá e selulanan di igra i restorá nan. E por yuda detoksifika e igra di uzo eksesivo di alkohol, yuda stimula digestion, i baha kolesterol.
Ta bon pa bo sa…ku artishòk tambe ta bon pa purifiká sanger.
09-08-2021
Ta bon pa bo sa ku…vitamina B ta indespensabel pa e bon funshonamentu di e sistema nervioso i imun.
Bo tabata sa ku…awakati ademas di ta riku ku vèt saludabel e ta riku tambe ku vitamina B?
Vitamina B den su totalidat tin masha hopi benefisionan i ta di sumo importansia pa e kurpa humano. Algun investigashon ta sugerí ku vitamina B12 por yuda redusídepreshon i ansiedat den sierto kasonan. Vitamina B ta importante tambe pa hende muhenan ku tin pensá pa sali na estado o ta na estado pa tuma sufisiente B9 (folic acid-foliumzuur). Muhe nan na espera mester di sufisiente B12.
Estudionan ta mustra ku defisienia di B12 por kousa perdida di yu, poko peso na nasementu o sierto konsekuensia nan abormal pa e beibi. Alternativa nan ku tin hopi vitamina b ku no ta produktonan animal ta awakati, nechi o blachinan berde (“boerenkool”, spinashi, kolo, èts). Awakati por ehèmpel ta riku ku vitamina D. Pa kada 100 gram di awakati tin B5; 1.39 miligram (mg) ku ta 28% di e kantidat ku hende mester pa dia. Vitamina B6 tin 0.26mg (15%), B2 0.13mg (10%), B3 1.74mg (11%), B1 0.07 (6%), B9 81 mcg (20%). Ta importante pa tuma nota ku vitamina B indespensabel pa un kurpa saludabel yen di energia.
Ta bon pa bo sa…ku por introdusí awakati, nechi i berduranan bèrde na diferente manera nan kreativo den bo dieta.
Fuente: https://www.medicalnewstoday.com/articles/324856#side-effects-and-risks


text:
Kolegio di supervishon finansiero Kòrsou i Sint Maarten tin un ròl di señalá i kontrolá. E tareanan di e Kolegio ta dirigí riba aprobashon di e presupuestonan pa parlamento i ehekushon di e presupuestonan ku denter di e límitenan palabrá ta balansá, i riba dominio di e total di fiansanan.
Pa por laga e supervishon tuma lugá optimalmente. E Kolegio mester tin bista riba e siklo di presupuesto i e maneho finansiero di e paisnan. E Kolegio ta evaluá si e presupuesto aprobá pa parlamento ta kuadra ku e normanan den e lei di Reino i kaminda ta nesesario ta proveé konseho. E kolegio por konsehá riba e konsepto di presupuesto tantu solisitá, komo no solisitá.
Raymond Gradus
Presidente
Raymond Gradus (1962) for di 1 di yüli 2017 ta presidente di e Kolegionan di supervishon finansiero. Su nombramentu a keda ekstendé ku tres aña, entrante 1 di yüli 2020. Gradus a studia Ekonometria General i Empresarial na Katholieke Universiteit Brabant. Na 1990 el a doktorá den siensia ekonómiko. Prof. Gradus tin un eksperiensha gubernamental supstansial riba tereno di maneho ekonómiko i finansiero. Na komienso di su karera (1984-1992) el a traha komo investigadó sientífiko i dosente universitario. Despues (1992-2007) a sigui vários funshon (gerensial) na e Ministerionan di Asuntunan Sosial i Labor, entre otro komo direktor di Asuntunan Finansiero Ekonómiko (FEZ), di Asuntunan Ekonómiko i di Finansa, kua el a sabi di kombiná ku e funshon di dosente universitario prinsipal (partaim) di maneho finansiero ekonómiko (1996-2004). Den e siguiente añanan (2008-2015) e tabata direktor di e Instituto Sientífiko di CDA. For di 2004 e ta profèsòr di gobernashon i ekonomia di e sektor públiko i non-profit na Vrije Universiteit Amsterdam. Tambe e ta afiliá na e grupo profeshonal di accounting i Sentro Zijlstra Center pa Public Control, Leadership i Governance. Ademas e ta miembro di Hunta di Supervishon i presidente di e komité di ouditoria di Haagse Hogeschool (HHS).
Gregory Damoen
Miembro riba proposishon di Curaçao
Entrante 1 di sèptèmber 2017 señor Gregory Damoen (1958) ta miembro di Kolegio di supervishon finansiero riba proposishon di Kòrsou. Su nombramentu a keda ekstendé ku tres aña, entrante 1 di sèptèmber 2020. Sr. Damoen tin un grado di Master den Accounting kual el a optené na Universidat di Antia Hulandes (UNA) i un grado di Bachelor den Ingenieria i Teknologia kual el a optené na Tilburg College of Engineering and Technology. Ademas el a profundisá su mes den finansa públiko na e Instituto di Fondo Monetario Internashonal na Washington. Karera di Sr. Damoen ta karakterisá pa finansa públiko. El a kuminsá su karera komo funshonario di staf na Ministerio di Finansa di èks Antia Hulandes (1986 – 1993), pa despues bira Direktor Athunto di Finansa (1994 – 2003) i despues Direktor Interino (1997 – 2003). Na 2003 el a bira Direktor (2003 – 2010), kombinando e funshon aki ku esun di Landsontvanger Interino (2003 – 2006). Na 2010 el a tuma su retiro di e Ministerio i el a dirigí GD Consulting N.V. durante dos aña (2010 – 2012). Entre 2013 i 2019 e tabata empleá na Banko Sentral di Kòrsou i Sint Maarten den e funshon di Direktor Athunto di Riesgo & Control. Entrante februari 2020 ela resumi maneho di GD consultancy N.V. Entre 2007 i 2010 Gregory Damoen tabata konsekutivamente miembro di Konseho Insular di Kòrsou i miembro di Parlamento di Antia Hulandes. Di 2013 te 2017 e tabata miembro di Konseho Konsultativo di Kòrsou. Tambe for di 2007 e tabata miembro di diferente komishon i grupo di trabou. Entre otro e tabata presidente di e Komishon di Repartishon di Bien entre Antia Hulandes i Aruba, i tambe di e komishon ku a okupá su mes ku e problemátika di debe di Antia Hulandes. Sr. Damoen tabata aktivo den Hunta di Komisario di diferente entidat públiko, entre otro esun di Landsloterij, Postspaarbank i resientemente di Fondo General di Penshun di Kòrsou.
Julisa Frans
Miembro riba proposishon di Sint Maarten
Señora Julisa Frans (1985) for di 17 di desèmber 2021 ta miembro di Kolegio di supervishon finansiero Kòrsou i Sint Maarten (Cft) riba proposishon di Sint Maarten. Komo consultant independiente señora Frans ta ehersé un variedat di trabounan di konsehero.
Despues di finalisá su estudio riba nivel di Bachelor, Señora Frans a bai fortifiká gobièrnu di Sint Maarten. Den e periodo di 2008 pa 2021 el a traha den vários funshon finansiero den Gobièrnu, entre otro komo Empleado di Maneho Finansiero, Operations Officer i Konsehero (Prinsipal) di Maneho Finansiero. Na 2018 el a graduá den Maneho Públiko i Desaroyo riba nivel di Master’s.
Señora Frans tabata tambe miembro tambe di e Monitoring Commissie enkargá ku tene na bista e ehekushon di e pakete di reforma i den e kuadro aki tene un bista total pa gobièrnu di Sint Maarten. Durante di vários aña Señora Julisa Frans ademas tabata responsabel pa vários aspekto finansiero di e trabounan di rekuperashon despues di orkan Irma.
Hans Hoogervorst
Miembro riba proposishon di Hulanda
Señor Hans Hoogervorst (1956) ta miembro di e Kolegionan di supervishon finansiero for di 17 di desèmber 2021 riba proposishon di Hulanda. Despues di un komienso den e sektor finansiero internashonal na Washington, Señor Hoogervorst a regresá Hulanda, kaminda el a bai traha komo konsehero di maneho. Seguidamente pa hopi aña e tabata aktivo den polítika na Hulanda i e tabatin diferente funshon den gobernashon.
Despues di un periodo di kuater aña komo parlamentario, kuminsando na 1998, Señor Hoogervorst tabata kuater aña largu Sekretario di Estado na e ministerio di Asuntunan Sosial. Su siguiente puesto tabata di minister: promé pa un periodo kòrtiku di 2002 pa 2003 komo Minister di Finansa, siguí pa un periodo den kua el a okupá e funshon di Minister di Salubridat Públiko, den kua funshon el a reemplasá e fondo di malesa (ziekenfonds) pa e sistema di kuido aktual.
Despues di esaki Señor Hans Hoogervorst a bandoná polítika, i den 2007 el a hasi e kambio bai Outoridat di Merkadonan Finansiero di Hulanda (AFM), kaminda el a keda nombrá presidente di direktiva. Na 2011 el a bira presidente di Konseho di Norma Internashonal di Accounting na Londen i miembro di Konseho di Stabilidat Finansiero.


text:
Fundacion Centro Hubenil Ami Por, ta un organización crea pa fomenta e desarroyo spiritual, físico y social di e hubentud di Aruba. Nos ta accesibel y kier laga sa na tur hoben di Aruba cu nan ta bon bini y cu nan por sinti na cas, pa ricibi nos apoyo den diferente area di nan bida.
1 Boluntario falta ainda
Diasabra • 08:00 - 13:00
Caya Frere Federicus 83
Oranjestad West
Oranjestad West
Pafo
7 / 8 Boluntario
8 Boluntarionan di bo organisacion
8 Boluntarionan di bo organisacion
Fundacion Centro Hubenil Ami Por
Carlos A
Arbona
7308130
Participa cu e proyecto aki
E trabou cu lo wordo ehecuta durante Arubadoet 2022 ta: - Verf di mantención na 1 muraya parti pafor di nos Cetro. Mester laba e muraya cu presionwasher pa despues pone verf. - Verf e lokalnan cu nos tta trahando actualmente caminda e hobenan lo haya e lesnan mas confortable. - Tambe tin un parti chikito pa haci chapi, si tin boluntario suficiente. Join nos y disfruta!


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 12: Risibiendo un Reino Ku No Por wòrdu Sakudí
Sakudí e Shelunan i e Tera
Lesa pa e siman aki:
Heb. 12:18-29; Eks. 32:32; Dan. 7:9, 10, 13-22; Hag. 2:6-9, 20-22; Sal. 15:5; Sal. 16:8; Heb. 13:15,16.
TEKSTO PRINSIPAL:
"Pesei, komo ku nos ta risibí un reino ku no por wòrdu sakudí, laga nos mustra gratitut, pa medio di kual nos por ofresé na Dios un sirbishi aseptabel ku reverensia i temor"(Hebreo 12:28, Beibel Santu).
djamars, 15-03-2022
Despues di a deskribí e asamblea general tumando lugá den shelu, Pablo ta atvertí e Iesadónan ku nan mester pone atenshon na Dios Su bos pasobra Dios lo sakudí" 'un biaha mas..no tera so, sino shelu tambe' "(Heb. 12:26, , Beibel Santu). Pablo ta bisando ku aunke Hesus a wòrdu entroná den.shelu, nos salbashon no a wòrdu konsumí. Nos mester pone atenshon pasobra un evento importante mester tuma lugá ainda.
Kompará Hagai 2:6-9, 20-22; Salmo 96:9, 10; Salmo 99:1; i Hebreo 12:26,27. Kiko ta e propósito di Dios Su sakudimentu di e shelunan i e tera? Kiko esaki ta nifiká?
Den e Tèstamènt Bieu, e sakudimentu di e tera tabata un figura komún pa e presensia di Dios, kende ta presentá pa libra Su pueblo. Ora ku Debora i Barak a bringa kontra Sisera, Dios a bringa for di shelu na nan fabor (Hues, 5:20). Esaki ta wòrdu deskribí komo un temblor poderoso, un sakudimentu di e tera i serunan pa motibu di e presensia di Dios (Hues. 5:4, 5). Nos ta haña e mesun ilustrashon aki ta presentá atraves di e Tèstamènt Bieu ora ku Dios ta paresé pa libra esun oprimí (Salmo. 68:7, 8; Salmo. 60:2; Salmo. 77:17, , 18 ). Pues, e sakudimentu a bira un señal di Dios Su huisio segun ku E ta afirmá Su outoridat riba e pueblonan di e tera. E profetanan a predesí ku esáki lo sosodé den e Día di Señor (Isa. 13:13, , Isa. 24:18-23).
Pa Hebreo, e "sakudimentu" di shelu i tera ta referí na e destrukshon di e enemigunan di Dios. Esaki ta loke Dios a primintí na e entronamentu di Hesus. Dios a bis'E: "Sinta na Mi man drechi, te ora Mi hasi Bo enemigunan un banki pa Bo pianan" (Heb. 1:13, , Beibel Santu). Pues, Hesus a derotá e enemigu (Heb. 2:14-16) i a wòrdu entroná (Heb. 1:5-14), pero e enemigunan no a wòrdu destruí ainda (Heb. 10:11-14, 1 Kor. 15:23-25).
Pero Dios lo destruí e enemigunan aki den futuro, ora ku Dios lo sakudí e shelunan i e tera. E sakudimentu di e shelunan i e tera, e ora ei, ta nifiká e destrukshon di e podernan terenal ku ta persigui Dios Su pueblo i, mas importante ainda, e destrukshon di podernan selestial (Satanas i su angelnan) ku ta para tras di e podernan terenal i ta kontrolá nan.
Di kon e promesa di ku un dia hustisia lo tuma lugá, i ku e maldat ku tabata asina prevalesiente den nos mundo un dia lo wòrdu destruí, ta un promesa yen di speransa pa nos tur, spesialmente esnan ku a sufri direktamente na man di maldat?
140


text:
Renaissance Curaçao Resort a presentá Enchanted Christmas
Renaissance Curaçao Resort a presentá Enchanted Christmas
WILLEMSTAD – E siman aki Renaissance Curaçao Resort a introdusí nan tema pa e fin di aña aki, Enchanted Christmas. Tur aña di nobo un grupo di invitado selektá, kombiná ku miembronan di prensa ta risibí un aperitif di loke Renaissance Curaçao Resort tin di ofresé klientenan empresarial ku ta skohe pa hasi nan selebrashon navideño na e resort. Durante di e anochi di presentashon, ademas di ku invitadonan a saboriá for di e menú di Pasku tabata tin entretenimentu di Dj Lu-C, BenjiSax i un presentashon di Fina Dance Art School.
Invitadonan por a pruf di e menú di Pasku i tuma nota di e dekòr i hasi pregunta riba e multiple posibilidatnan di kuminda i entretenimentu ku Renaissance Curaçao Resort por ofresé. Di akuerdo ku ehekutivonan, kada kompania ta risibí un pakete na midí i spesialmente hinká den otro pa su invitadonan. E Bufèt di Pasku, ta optenibel pa gruponan di 40 persona òf mas i tur preis ta inkluí un bebida. Na reservashon di un grupo di 40 òf mas ta risibí e hür di lokalidat grátis i un regalo. Pa mas informashon i reservashon por yama Nayda Soleana na 435-5000 òf email nsoleana@curacaorenaissance.com
Riba foto athuntu un impreshon di e anochi di introdukshon di Enchanted Christmas ku a tuma lugar na Renaissance Curaçao Resort e siman aki.


text:
Diaranson mainta 24 di november e cortejo funebre ex Minister di Husticia señor Hyacinto Rudolfo ‘Rudy’ Croes a pasa dilanti di Bestuurskantoor. Prome Minister y demas Ministernan di Gabinete Wever – Croes tabata presente pa ricibi e ultimo bishita na Bestuuskantoor di señor Rudy Croes. Gobierno a entrega un krans den nomber di Gobierno y pueblo di Aruba.
Cu hopi tristesa, tur esnan presente a brinda sosten na casa y yiunan di Señor Rudy y a tuma despedida di sr. Rudy Croes, naci dia 5 di september 1946 y a fayece 20 di november 2021.Señor Rudy lo wordo recorda pa semper pa tur locual cu el a haci pa nos dushi pais Aruba lagando atras un legado di fe y determinacion, lucha y optimismo. Señor Rudy tawata un co-fundador di partido MEP, Parlamentario, Minister y a fungiden diferente area manera cultural y deporte a traves di diferente proyecto grandi na biniestar di Aruba. Señor Rudy Croes ta un gran baluarte di nos pais. Aruba a perde un gran yiu di tera.
Gobierno di Aruba ta expresa palabranan di forsa na henter famia y tur ser keri. Cu Rudy Croes sosega na paz.


text:
Notisia - Enseñansa i kultura
42 Notisianan Tokante Enseñansa i kultura
Surti segun Fecha / Relevansha
Na 2024 lo introdusí un trayektoria di enseñansa nobo den VMBO
Na 2024 lo introdusí un trayektoria di enseñansa nobo den VMBO. Esaki lo kombiná e konosido trayektoria teorétiko (TL) ku e ...
Minister Dennis Wiersma, pa Edukashon Primario i Sekundario, ta bishitá Hulanda Karibense di 29 di mei pa 4 di yüni
E Minister pa Edukashon Primario i Sekundario, señor Dennis Wiersma, ta hiba un bishita introduktorio na Saba, Sint Eustatius i ...
Akuerdo tokante kondishon laboral nobo pa personal di enseñansa Hulanda Karibense
Representantenan di e entidatnan públiko, direktiva di skolnan, sindikatonan i personal di enseñansa di Boneiru, Sint Eustatius i ...
DUO ta bishitá área Karibense atrobe
Den aprel Dienst Uitvoering Onderwijs (DUO) ta bishitá Boneiru, Sint Maarten, Sint Eustatius i Saba. DUO ta habri un ofisina di ...
TuranGoeloe ta sigui guia studiante di Hulanda Karibense
Ministerio di Enseñansa, Kultura i Siensia riba 22 di febrüari a firma un kombenio ku ofisina TuranGoeloe pa akohida i guia di ...
Konta riba tereno di Idioma (“Tel mee met Taal”)
E aña aki atrobe ta posibel pa instansia na Hulanda Karibense entregá petishon pa supsidio pa e programa di akshon “Tel mee met ...
Bishita di DUO na Boneiru kanselá
E bishita na Boneiru ku Dienst Uitvoering Onderwijs (DUO) tabatin planiá no ta sigui pa motibu di e medidanan di corona mas ...
DUO ta ofresé apoyo na Boneiru
Dienst Uitvoering Onderwijs (DUO) lo bishitá Boneiru dia 29 di novèmber pa 10 di desèmber. Na e momento ei, DUO lo habri un ...
Minister van Engelshoven ta bishitá Boneiru
Minister Ingrid van Engelshoven (Enseñansa, Kultura i Siensia) ta hiba un bishita di trabou na Boneiru di 24 te ku 27 di òktober ...
DUO ta habri ofisinanan temporal den region di Karibe
Den hèrfst, Dienst Uitvoering Onderwijs (DUO) lo habri ofisinanan temporal na Aruba, Kòrsou i Boneiru pa hiba kombersashonnan ku ...


text:
Christine Dania a konkistá otro título. E kampion femenino di tènis di mesa e biaha aki a gana ayeranochi, djasabra 20 di yanüari, e sertamen di Reina di Karnaval 2018.
Fuera di ta un tòp deportista den e ramo di deporte pinpòn, Dania ta konosí tambe pa su partisipashon den sertamennan di beyesa i kultural. Porsierto ku e hóben di 24 aña aki ta éksitoso riba tur dos tereno.
Asina riba dia 24 di novèmber 2017 Dania a konkistá e título kampionil di pinpòn femenino di Kòrsou pa di dos aña konsekutivo. E hóben a pasa invikto pa final despues di a gana di respektivamente Jenny Cornelia (3-0: 11-5, 11-3 i 11-3), Gera Hernandez (3-0: 11-4, 11-4 i 11-4), Zachra Rademacker (3-0: 11-6, 11-7 i 11-1), Ronelly Vos (3-1: 11-1, 8-11, 11-3 i 11-1), Mary-Ann Mac Leod (3-0: 11-9, 11-7 i 12-10).
Den wega final ela bolbe topa e eksperensiá i veterano hungadó Mac Leod. E èks kampion di Kòrsou aki a sali gana e promé dos sètnan: 11-7 i 11-7. E tabata falta pues pa gana un sèt so mas pa konkistá e titulo kampionil. Dania sinembargo no a entregá i na su turno a gana e sigiuente tres sètnan (11-6, 11-3 i 11-7, pa asina prolongá su título di kampion femenino.
Fuera dje kompetensia di tènis di mesa, tambe Dania tabata éksitosamente aktivo den e sertamen di Miss Beauty World International kategoria Miss Petite ku a tuma lugá na Repúblika Dominikana. Porsierto ku dos aña pasá, na 2016, e hóben tòp deportista aki a gana tambe e korona di Reina di Seú di Kòrsou.
Ayera djasabra riba Kleine Werf den Skaló, Dania a konkistá pues otro título ora ku ela keda koroná Reina di Karnaval di Kòrsou 2018. E kampion di tènis di mesa pues awor ta bai guia Gran Marcha i Marcha di Despedida den kayanan di Sta Maria, Wishi, Marchena i Otrobanda.
Foto ‘cover’: Marcel Frans


text:
Pronóstiko di tempu pa Kòrsou i bisindario bálido te djaweps mainta 06:00 o.l., 23 di yüni 2022.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 23 di yüni 2022.
Kompilá: djárason 22 di yüni 2022, 05:00 o.l. (09:00 UTC).
Tempu: Shelu ta parsialmente te hopi nublá ku algun yobida riba partinan di Kòrsou.
Temperatura máksimo lo alkansá 30ºC i temperatura mínimo 25ºC.
Solo ta sali 06:12 i ta baha 19:03 o.l.
Bientu: For di suitost i moderá; forsa 3 te 4 (12 te 30 km/ora, 7 te 16 nudo). Ráfaga de bes en kuando basta fuerte te fuerte den áwaseru; forsa 5 te 6 (31 te 50 km/ora, 17 te 27 nudo). Ménos fuerte den anochi.
Situashon general: Un ola tropikal ta avansá den direkshon wèst riba parti ost di Karibe durante di awe. E disturbio aki lo pasa den un ambiente atmosfériko ku ta faboresé kresementu di nubianan ku por generá lokalmente áwaseru moderá te fuerte. Mas ainda, e bista generalmente un poko redusí lo kontinuá, ya komo e santu fini di Sahara ta persistí den nos region.
Kondishon di laman: Moderá ku altura di olanan entre 1 i 1.5 meter (3 i 5 pia). E olanan di mas haltu lo ta riba laman habrí.
Sistemanan tropikal signifikante: Ningun.
Fenómeno spesial: Ningun.
Perspektiva te djabièrnè mainta: Leve te parsialmente nublá i generalmente seku. Un bes mas e bientu lo supla fuerte.
Meteorólogo: Correa.
insurance, gas, electricity, loans, mortgage, attorney, lawyer, donate, conference


text:
Kontrol di tráfiko.
KOMUNIKADO DI PRENSA 320 /2022
21 yüni 2022
Kontrol di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 21 yüni 2022, entre 09.30’or pa 11.30’or personal di Warda di Polis Montaña i Unit
Verkeer a tene un kontrol di tráfiko riba Kaminda Rignald S. Recordino na altura di Kolegio
San Martin den Porres.
E kontrol tabata enkonekshon ku uso di telefon selular, bistimentu di faha di seguridat i
general.
Durante e kontrol aki polis a kontrola 56 vehíkulo i a parti un total di 56 prosès verbal pa e
infrakshonnan kometé.
45 sin Faha di seguridat
6 pa uso de telefon selular
5 pa otro infrakshonnan


text:
Gilbert F. Bacilio over de Ballade van Buchi Fil
in een email, van 31 oktober 2021, aan Lucille Berry-Haseth
Lucille, mi a gosa e forma trankil i al kaso, kompañá pa un goso i satisfakshon interno, ku bo a trese e introdukshon i e klousura di e presentashon ofisial di e balada maravioso akí.
Ku un espontaneidat fluyente, ku entusiasmo kontagioso i un konfiansa propio haltu, Esther van Haaren a hasi nos mashá kaweta pa lesa tantu e balada na Papiamentu komo esun na Hulandes.
Fred de Haas su tradukshon ta den un palabra, maestral. E ta sorprendé mi kon e ta trata kada bes di nobo na transformá esensia di e teksto di e balada akí, ku tur su matisnan di koló i zonido karakterístiko di nos idioma Papiamentu, pa Hulandes ku su tonalidat i diferente matis di koló propio. Fred a logra krea algun rima espontáneo, no buská, tin biaha brasá o krusá o medio brasá o quasi krusá fantástiko!
Segun mi Pierre tabata para mira tras di su lomba, ora e tabata lucha ku e teksto líriko akí i de bes en kuando a tochi ku ternura, brasa di Fred.
Gregory Berry a drenta kompletamente den e teksto. E a biba e teksto for di pia te kabes. E a labra e teksto ku su mente, ku su kurason, ku su alma. Un biaha e ta konta di Buchi Fil, otro biaha e ta span su ala melodioso i ta drenta ku kurashi, kueru sobèrbè di Fil!
Pabien Lucille.
Pabien Fundashon Pierre Lauffer.
Danki pa e pérla líriko akí!
Saludo kordial, Gibi Bacilio
Nederlandse vertaling van bovenstaand mailfragment
Lucille, ik heb genoten van de rustige, rake en diepgevoelde manier waarop je de introductie en afsluiting hebt verzorgd van de officiële presentatie van deze schitterende Ballade. Esther van Haaren heeft met haar niet aflatende spontaniteit, aanstekelijke geestdrift en groot zelfvertrouwen ons doen uitzien naar het lezen van zowel de Ballade in de Papiamentstalige versie als in de Nederlandse.
De vertaling van Fred de Haas is, in één woord gezegd, magistraal. Het heeft me verrast hoe hij steeds opnieuw probeert de essentie van de tekst van deze Ballade, met alle kleurrijke nuances en de karakteristieke klank van het Papiaments, onze moedertaal, om te zetten naar het Nederlands met de aan die taal eigen nuances en kleur. Fred is erin geslaagd om spontaan en ongekunsteld, omarmend, gekruist of half gekruist of fantastisch assonerend rijm te creëren!
Volgens mij heeft Pierre achter zijn rug gestaan toen Fred bezig was strijd te leveren met deze lyrische tekst en soms met een teder gebaar diens arm gestuurd.
Gregory Berry heeft de tekst volledig verinnerlijkt en de tekst van begin tot het eind doorleefd. Hij heeft de woorden met geest, hart en ziel tot leven gebracht. Nu eens vertelt hij het verhaal van Buchi Fil dan weer spant hij zijn melodieuze vleugels en treedt vastberaden in de trotse huid van Fil!
Dank je, Lucille
Dank aan de Stichting Pierre Lauffer
Dank voor deze lyrische parel
Met hartelijke groet, Gibi Bacilio
Een cirkel die zich sluit / door Fred de Haas
Gilbert – Gibi – Bacilio (1950) die in 2020 de UNESCO Prijs Curaçao vanwege zijn grote verdienste voor het Papiaments ontving, was, vanaf zijn vroege jeugd, een diep sociaal bewogen mens.
Al jong vroeg hij zich af waarom dingen waren zoals ze waren. Of ze eigenlijk allemaal wel zo moesten zijn. Gibi’s aangeboren afkeer van onrechtvaardigheid groeide toen hij, als theologiestudent in Colombia, werd geconfronteerd met de onverschillige houding van de Bisschop van Antioquia tegenover de straatkinderen in Medellín. Toen hij hier tijdens een bijeenkomst aandacht voor vroeg, zei de Bisschop dat dit nu eenmaal door God zo beschikt was en dat hij, Gibi Bacilio, niets van het leven begreep.
Zijn klasgenoten deden er braaf en laf het zwijgen toe. Al met al een pijnlijke en ingrijpende gebeurtenis in het leven van de jonge Gilbert, die tijdens zijn voortgezette priesterstudie in Heerlen besloot om het priesterschap op te geven en een andere richting in te slaan: die van theatermaker en, later, van sociaal activist. Als grote voorbeelden beschouwde hij de Braziliaanse Bisschop Dom Helder Câmara, de Braziliaan Paulo Freire, de Colombiaanse priester Camilo Torres, Martin Luther King en andere bestrijders van het grote onrecht, allen mensen die het, vaak met gevaar voor eigen leven, opnamen voor de ‘verworpenen der aarde’.
Hij zette zijn zoektocht voort op Curaçao waar hij in woord en daad het sociale onrecht bestreed o.a. door het maken van straattoneel waarbij het publiek actief betrokken werd. Zijn gevoelens en observaties legde hij ook vast in de Papiamentstalige dichtbundel Kueru Marká (Sporen op mijn huid) uit 2000.
Gilbert F. Bacilio was onder meer directeur van de culturele instelling Kas di Kultura op Curaçao.
Ik zie nog zijn intense blik en verwonderde glimlach toen ik, als leraar Frans aan het Radulphus College op Curaçao, de toen 15-jarige Gibi in de ogen keek.
Un sírkulo ku ta sera
Gilbert – Gibi – Bacilio (1950) kende na 2020 a gana premio di UNESCO debí na su gran mérito pa su lenga papiamentu, tabata, for di su mas tierno infansia, un persona profundamente komprometí sosialmente. Fo’i mucha e tabata puntra ta di kon kosnan tabata manera nan ta. Òf, bon mirá, si tur e kosnan ei mester tabata asina bèrdè. Gibi su disgustu innato pa inhustisia a krese ora el a bai studia teologia na Colombia, hañ’é konfrontá ku e aktitut indiferente di e obispu di Antioquia pa ku e muchanan deskuidá den kayanan di Medellín. Ora durante un reunion el a trese su preokupashon dilanti tokante e asuntu akí, e obispu di ku ta asina Dios a disponé i ku e, Gibi Bacilio, no tabata komprondé nada di bida. Su kompañeronan di skol tabata obedesidu i kobardemente ketu. En general, tabata un evento doloroso i drástiko den bida di e hóben Gilbert, kende, durante su estudio saserdotal avansá na Heerlen, a disidí di renunsiá saserdosio i kue un rumbo diferente: e direkshon di realisadó di teatro i, mas despues, e kaminda di aktivista sosial. El a tuma komo ehèmpel e obispu brasileño Dom Helder Cámara, e brasileño Paulo Freire, e saserdote kolombiano Camilo Torres, Martin Luther King di Merka i otro opositornan di inhustisia, nan tur ei kende, hopi bia poniendo nan propio bida na peliger, a defendé ‘e kriaturanan marginá di mundu’.
El a kontinuá su búskeda na Kòrsou, kaminda el a lucha kontra inhustisia entre otro mediante teatro riba kaya, kaminda públiko tabata partisipá aktivamente. El a fiha su sintimentunan i el a komuniká su opservashonnan tambe den e kolekshon di poesia papiamentu ‘Kueru Marká’, na aña 2000. Gilbert F. Bacilio tabata, entre otro, direktor di e institushon kultural ‘Kas di Kultura’ na Kòrsou.
Te ainda mi tin mi dilanti su mirada intenso i su sonrisa di sorpresa ora ami, e tempu ei komo dosente di franses na Radulphus College na Kòrsou, tabata mira e Gibi di 15 aña den su wowonan.
Fred de Haas


text:
Den e ultimo dianan a constata varios atake severo contra di institutonan importante den nos comunidad. Ta trata di Ministerio Publico, Landsrecherche, Censo y Electorale Raad. Prome Minister Evelyn Wever – Croes ta considera esaki no aceptabel den comunidad di Aruba unda cu tin norma, balor y reglanan di decencia. Aruba su institutonan independiente no mester wordo ataca ni lastra. Politiconan mester debati cu otro politico y no contra e institutonan aki.
Ta importante pa sa cu si cualkier persona ta pensa cu un persona ta corupto, por bay Ministerio Publico cu prueba di esaki y nan ta atende bo.
E situacion mas recien a tuma luga diaranson despues di detencion di Parlamentario, ex minister y candidato di AVP Benny Sevinger. Hopi hende a ataca Ministerio Publico y yama nan marioneta di Gobierno. Prome Minister ta lamenta esaki pasobra hustamente e personanan cu uza e expresionnan aki sa cu no ta asina.
Ministerio Publico ta independiente den su trabou. E no ta duna cuenta na Gobierno y tampoco consulta cu Gobierno ki investigacion nan ta haci of ken nan detene. Ministerio Publico como un instituto importante pa Aruba como parti di Reino, tin hopi bista riba funcionamento di e instituto y Gobierno. Pa garantisa cu Ministerio Publico por haci su trabou independiente. Ademas nan tin un ekipo profesional y un Procurador General nobo cu ta inspira confiansa na tur hende. Pues, no mester tin duda den e instituto den cualkier investigacion.
“Si uza un otro scenario, con por splica e situacion cu durante di gobernacion di AVP, a detene un Minister di AVP. A caso e tempo ey si Ministerio Publico tabata independiente y awo no? P’esey ta importante pa keda consecuente y serio riba e temanan aki, Prome Minister ta agrega.
Por ultimo, ta pidi politiconan y algun miembro di prensa cu ta haci mal uzo di e situacionnan aki pa ta sensato y uza e sentido di responsabilidad pa yuda Aruba padilanti. Politiconan y miembronan di prensa sa cu Ministerio Publico ta independiente y por acerca nan pa pregunta. Pero no para na banda instiga y of ataca”, Premier Wever – Croes a termina bisando.


text: Parlamentario mr. Juan Ady Thijsen a tuma nota di comentario di Raad van Advies relaciona cu e defamacion door di Ministro Otmar Oduber den direcion di un miembro di Raad van Advies durante tratamento di e concepto di ley pa regula accomodacionnan all inclusive den Parlamento di Aruba dia 24 di Augustus ultimo. Conseho Consultativo (Raad van Advies) ta considera cu e declaracionnan aki no solamente ta un insulto pa e miembro concerni, pero tambe pa henter e Conseho mirando cu e ta un insulto riba e capacidad, independencia y imparcialidad di tur miembro. Segun Raad van Advies su tarea constitucional, cu ta encera entre otro mira conceptonan di ley di un forma critico, no ta facil pero ta di suma importancia den e estado di derecho democratico. Conseho Consultativo ta conciente cu no ta tur hende por anda cu critica y tambe cu no ta tur hende sa e funcion, posicion y importancia di Conseho Consultativo. Di personanan cu no tin di haber cu gobernacion por spera esaki posiblemente y expresionnan asina, aunke con inhusto y incorecto nan por ta, mester wordo laga pa locual nan ta: afirmacionnan infunda y robes. Pero segun Raad van Advies ta expresionnan asina di gobernantenan ta inacceptabel. Parlamentario mr. Juan Ady Thijsen ta condena e actuacion bochornoso aki di Ministro di Turismo Otmar Oduber y ta sostene Raad van Advies den su comentario. Segun Parlamentario mr. Juan Ady Thijsen full e comportacion di Ministro Otmar Oduber den e reunion di all inclusive tabata uno bergonsoso y bou tur nivel. Den e mesun reunion aki Otmar Oduber a ataca AHATA y a acusa AHATA y su miembronan di a soborna tanto Mike Eman y su Gabinete como Aruba Gastronomic Associaton. Segun Parlamentario mr. Juan Ady Thijsen e insulto di Otmar Oduber den direcion di Raad van Advies ta un otro prueba cu Gabinetenan di Mike Eman ta viola principionan di bon gobernacion.


text: Den un setting chic na Azia Lounge, e invitadonan a disfruta di un anochi magico unda Tropical Bottling Co. a lansa e premium rums di e portfolio di Bacardi. E ‘mixologist’ estreya di Bacardi, Carlos Maestracci, tabata presente pa splica en corto di e 156 aña di historia di Bacardi. El a inicia contando tempo cu e creador y fundador di Bacardi, Señor Facundo Bacardi, tabatin un impasse cu na 1862 cu e nivel di analfabetismo asina halto, e hendenan no sa con pa puntra pa e rom. E casa di e fundador, Doña Amalia, tabata e persona cu a inspira e ‘murciélago’ pa indentifica Bacardi. E ‘tasting’ di Bacardi a deleita e paladar di tur esunnan presente, cu den su mayoria tabata personan di e sector di horeca. Un anochi super ameno cu bon ambiente y bon bebida.


text:
Pronóstiko di tempu pa Kòrsou i bisindario bálido te djaweps mainta 06:00 o.l., 2 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 2 di sèptèmber 2021.
Kompilá: djarason 1 di sèptèmber 2021, 05:00 o.l. (09:00 UTC).
Tempu: Parsialmente nublá ku chèns pa un áwaseru lokal durante mainta.
Temperatura máksimo lo alkansá 32ºC i temperatura mínimo 26ºC.
Solo ta sali 06:25 i ta baha 18:46 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). Prinsipalmente den dia, basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, un ola tropikal situá den nos área ta sigui move den un direkshon wèst. E sistema aki lo kousa desaroyo di algun nubia riba nos isla ku por generá un áwaseru lokal, prinsipalmente durante oranan di mainta. Mas aleu, fluho di bientu lo mantené un forsa di bientu moderá i lo pèrkurá pa un kondishon di laman trankil.
Kondishon di laman: Generalmente moderá ku altura di olanan entre 0.5 i 1.5 meter (2 i 5 pia).
Sistemanan signifikante di wer tropikal: Tormenta tropikal Kate a debilitá i bira un depreshon tropikal riba laman Atlántiko nort i lo move nort na un distansia salvo di e área Karibense.
Fenómeno spesial: Ningun.
Perspektiva te djabièrnè mainta: Parsialmente nublá i no ta antisipá áwaseru signifikante.
Meteorólogo: Abraham.


text:
- Riba e promé dia ku e ekipo kompletu di Atlanta Braves a kuminsá ku nan praktikanan, Andrelton Simmons a aserka e manager di e ekipo Fredi Gonzalez pa informá ku e ta sintiendo un tiki doló den su muskulonan di barika. Segun Simmons, e la kuminsá sinti e doló for di dos siman pasa durante un praktiká di bateo. Despues e doló a bin bek algun dia pasa ora Andrelton a bai kontinuá ku su preparashonnan di pre-temporada. E ekipo di Atlanta mes ora a prohibí Andrelton di bati, kore i tira. E úniko kos ku e ekipo a laga Andrelton hasi tabata fildia. Segun Andrelton, e ta spera ku pa otro siman e ta haña lus bèrdè pa praktiká ku e ekipo sin restrikshon.
- E ekipo di Milwaukee Brewers a yega na un akuerdo di dos aña pa 13 mion dòler ku e relevista Francisco Rodriguez. E ekipo di Miami Marlins tambe tabata interesá den e pelotero, pero e ekipo a ofresé e picher 10 mion dòler pa dos aña. Rodriguez temporada pasa ku e ekipo di Milwaukee Brewers a salba 44 partido ku un efektividat di 3.04 den 69 partido.
- Toronto Blue Jays a yega na un akuerdo di Liga Menor ku invitashon pa Spring Training ku picher Johan Santana. Temporada pasa e pelotero di 35 aña e purba di hasi un comeback den Liga Grandi ku Baltimore Orioles pero no a logra esaki despues di a leshoná i mester a pèrdè e restu di e temporada. Santana a picha den algun partido di e Liga Invernal di Beisbòl na Venezuela. New York Yankees i San Diego Padres tambe tabata tin bista riba Santana.


text: Diadomingo mainta a drenta informe di un accidente hit & run na Seroe Patrishi, mesora a dirigi un patruya na e sitio. Na yegada di e patruya a bin compronde cu den oranan di anochi pa mainta un auto coriendo a baha caminda dal basta fuerte riba un auto staciona dilanti un compleho di apartamento y despues bandona e sitio. E chauffeur di e auto cu a hit & run a lubida cu e area ey ta full vigila pa camaranan di seguridad. Ademas di esey hopi evidencia a keda atras di e Volkswagen cu a ocasiona e accidente aki. Pronto polis lo pasa bishit’e y kizas detene y confisca su auto.


text:
Dialuna mainta polis di bario a bay na Seroe Patrishi na e paper clip rotonde unda hopi hende cu ta cana y core riba e walkway ta reclamando e autonan para eyriba. Despues di cu e habitantenan a mustra documentonan di e tereno a bin realisa cu esey ta tereno propiedad priva di e habitantenan ey.
1 thought on “Joggers y walkers ta reclama espacio pero parti di E.J. “Warty” Vos blvd. su walkway ta traha riba tereno PRIVA”
-
Bon tardi. Loke mester a sosode eynan ta cu prome cu a cuminsa traha e paperclips eynan gobierno mester a cumpra e tereno y cas of ofrece e doño di tereno un otro caminda pa traha un cas nobo. Esey a sosode cu e cas cu tabata pariba di esun aki. Nan a traha un cas nobo y awo e doño di e cas ta biba trankil di dje un tiki mas pariba di unda su cas tabata.


text:
Diamars anocho a drenta informe di cu un grupo di 5 turista lo a flota bay leu for di costa, mesora a bati alarma y dirigi polis na e sitio. Polis a yega na sitio y a compronde cu un grupo di 5 turista a drief bay basta leu di costa y cu a bira scur y no por a wak nan mas. Helicopter di polis como tambe polis maritimo a keda poni na altura pa asina por a bay brinda asistencia. Algun miya leu di costa e helicopter a senjala cu e grupo ta okay y polis maritimo a buskanan y bini cu nan costa.
2 thoughts on “Polis maritimo cu rescate riba lama di un grupo di 5 turista cu a drief bay leu for di costa.”
-
Thank God. My congrats to the police. Good job. Thank you.
-
Good team works for the Aruba coastguard and the police thank you very much to get those tourist save and alive


text:
Minister di Cultura Xiomara Maduro presente na evento Ban Topa Cu Nos Cahanan di Orgel di Aruba y Corsou
ORANJESTAD – Diadomingo atardi Minister Xiomara Maduro tabata presente na e evento Ban Topa Cu Nos Cahanan di Orgel di Aruba y Corsou na Papiamento restaurant. E evento aki ta ser organisa pa di 11 biaha caminda tabata tin 12 caha cu nan tocador cu a duna nan presentacion. Tambe riba e atardi aki, hunto cu sr. Arthur Kelly, Minister Maduro a toca un piesa di Caha di Orgel. E mandatario a pasa saluda tur esnan presente. A conta cu presencia di varios persona di Corsou cu a bini specialmente pa e evento aki, entre nan sra. Marilyn Alcalá-Wallé, kende den pasado tabata minister di Cultura di Corsou. Tabata un rato masha ameno. Un danki special na e organisadornan Sr. Nai Felicia y Sra. Silvia Tromp, como tambe na tur esnan cu nan caha di orgel a duna presentacion ayera. Danki pa mantene e tradicion di Caha di Orgel bibo. Un danki tambe na Papiamento Restaurant pa nan sosten pa realiza e bunita evento aki.


text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder deze in te korten.
De redactie van de Knipselkrant Curaçao is niet verantwoordelijk voor de inhoud.
Ingezonden stukken die beledigende of discrimeneerende taal inhouden worden door ons niet gepubliseerd.
Vandaag laten we ” IDO STEEN ” aan het woord…………..
MI A lanta komo mucha den bario di Mundo Nobo i Charo, a ser eduká ku masha disiplina pa mi mayornan i demas familiares ku un bista skèrpi riba e meta ku mi tin di alkansá mi dilanti. Semper studia, komportá mi mes na un manera desente i laga kara di mi mayornan lusi ku mi produkshon.
Awe ku mi ta un adulto senior mi por wak patras i ku hopi orguyo por bisa ku danki na Dios i na e edukashon ku mi a haña di mi mayornan, mi a logra mi meta.
Ku tabata fasil?
No, ningun manera, al kontrario, ku e tiki rekursonan ku tabata disponibel e tempu ei, kompara ku awor aki, nos tur di e generashon ei mester a hasi hopi esfuerso pa por a alkansa nos soño, nos meta.
Un di e pilarnan ku a kontribuí en grande na mi formashon, tabata i ta te ahinda mi formashon spiritual, mi lès di katisashi, mi misa katóliko.
For di mi siñansa básiko mi ta korda kon pastor en felis memoria Ellis tabata bishita skol i duna les di katisachi.
Riba tur prome djabierne di luna tur skol básiko di parokia tabata reuni mainta 9’or pa un misa solèm na misa di La Birgen di Coromoto, despues den rij nos tur tabata kana kompañá pa nos maestro pa bai skol bèk. Tabata reina un disiplina, un rèspèt.
Anto djadumingu bo presensia na misa mester ta visibel pa un i tur.
Sigun añanan ta pasa i bo ta krese bo ta asistí na misa di 7’or di anochi, na lof.
Ningun hende tabatin berguensa falsu, tin hóbennan ku hasta tabata kompeti pa bira sirbidó di un di e misanan.
E tempu ei tabata masha normal ku misa tabatatin su propio koor y sigur 6 pa 7 sirbidó di misa. Temporada di risibimentu no ta kos di papia mes.
No.., sin gaña nos hóbennan di e tempu ei (mayoria anto) tabata angel di señor.
Tur hende ta slag pa nan Mulodiploma, esnan ku kier i por manera ami, por a sigui skol avansá, otronan a solisitá y haña trabou den komunidat ku fasilidat.
Bida tabata duru pero bunita, simpel ku rèspèt, dignidat i trankil.
Awor mi ta preokupa, preokupa pasombra ya mayoria tópiko ku mi a deskribí mas den kuminsamentu no ta alkansabel òf aplikabel mas.
Hende a kambia, kambia pa malu, pa peor di tur loke bo por imaginabo.
Awe no tin les di katisachi mas na skol, no tin pastor ku ta dispuesto pa sakrifiká nan mes pa hiba nan parokia dilanti.
No tin servisio di konfeshon.
Ki ora ku bo kier misa ta será den siman.
I si tin misa mes ta dos pipita di hende semper mi ta konta i tur ta hende grandi, ningun hoben. Mi sa di barionan ku no tin misa mas den siman.
Kada bes bo ta tende no tin pastor, pastor a bai den exterior, pastor ta malu, no tin pastor masha ten den e bario aki.
Un berguensa, un chaos, un gran parti di poblashon ta lanta sin formashon religioso.
Pues dimes ku tur ensenansa ta frágil, pasombra e fundeshi spiritual no tei. Asina e hoben moderno ta krese sin respet pa otro.
Ta mata otro manera ta sangura ta mata, tira atrako, horta et cetera i kada bes mas severo i brutal. Si…., na boka grandi mi ta laga mi vos resoná i protestá, mi ta preokupá, hopi preokupá.
Tin hopi, masha hopi hende ku indudablemente ta di akuerdo kumi, pero dor di e berguensa falsu of kultura di miedo no ta bini dilanti pa deklará tal kos.
Si nos poblashon no para ketu na e chaos aki i buska solushon rápido, mi ta teme di mira un futuro hopi skur pa e hobennan ku ta lantando.
Unda mi generashon a keda ku edukashon di nos yunan?
Mayornan no tin tempu i no ta dispuesto pa hasi sakrifisio pa inverti den edukashon di nan yunan. Anto aki mi no ta referí solamente na religion katóliko, sino tur religion.
Mi no kier pa papa Dios rabia!
I mi ta sigui resa: Nos Tata ………ma libra nos di malu. Amen.
IDO STEEN


text:
ORANJESTAD (AAN)- Diaranzon anochi tabata tin e ultimo wega di best out of five caminda e teamnan Aruba North Little League y Liga Central Braulio Wester a enfrenta otro,
e team di Aruba North Little League a bira campeon den Senior Division cu e score di 1 pa 0. E tabata un wega hopi emocionante caminda e publico a disfruta di un tremendo wega di baseball caminda un di e teamnan ta bira campeon.
Mihor bateadornan pa ACLL ta Joenelly van der Linden 2-1 y Antron Franken 3-1.
Pa ANLL e mihor bateadornan ta Tai Vic Tromp di 2-1, Aleric Kock 3-1, Joan Sierra Rodriguez 3-1, Riangelo Richardson 3-1 y Vince Ramada 3-1.
E team di Aruba North Little League lo bay enfrenta Aruba den Latino Americano di Baseball 2022 na Guayamo Puerto Rico. Un pabien na e team di North League y tambe na e team di Liga Central kendenan a duna un fuerte bataya deportivo. Pabien hobennan.
https://diario.aw/categories/noticia/deporte/aruba-north-little-league-a-titula-campeon-den-senior-division#sigProId6497698a56


text:
Ruthmilda Larmonie-Cecilia Debi na e tempu kòrtiku di e bishita anterior, mi a hasi mi di dos bishita na Aqualectra Utility .
Ruthmilda Larmonie-Cecilia
Debi na e tempu kòrtiku di e bishita anterior, mi a hasi mi di dos bishita na Aqualectra Utility .
Durante e bishita aki nos a deliberá mas profundo kon lo realisá e Aqualectra di futuro.
Aqualectra tin algun proyektonan stratégiko i di invershon pa e kuater añanan benidero. Primeramente Aqualectra lo ke transformá nan forma di sirbi nan kliente, kaminda lo pone nos komo pueblo di Kòrsou mas sentral.
Algun di e proyektonan ku Aqualectra a presentá na mi ku lo ta den tapara pa nos ta:
– start implementashon di meternan i lusnan di kaya inteligente
– inougurashon di planta nobo di awa i mulina di bientu
– lansa kampaña nashonal dor di enfoká riba un kultura bèrdè, duradero i renovabel. Esaki ku e meta pa baha i strukturá tarifa nobo, kual pa mi ta hopi importante i alabes ta un punto di atenshon.
Durante e reunion mi a pone hopi atenshon tambe riba nos siudadanonan ku ta deskonektá for di e ret di aqualectra, ku no tin akseso na awa i òf koriente. Mi a enfatisá ku apesar di e situashon ekonómiko ku entre otro e pandemia a trese kuné pa hopi, mi tarea ta pa huntu ku aqualectra nos yega na un solushon responsabel.


text:
E anunsiá grandi versions regional
E suseso sistema di atenshon pa bai e ta prinsipalmente financiero pa e gobernashon i sentralisá, maske privá di atenshon riba kon ta bai tambe eiE sistema di atenshon ta bai den Suela ta finansiá prinsipalmente na kla tributo ecuador pa e konsehonan di e contador i munisipio. Saca e sistema di saludo ta organisa i dirigí riba tres chumbu: nashonal, regional i local. Na nivel nashonal, e Ministerio di e Provinsianan i Asuntonan Social stipulá e tempran i directie pa e kuido i stipulá e agente polítika pa e provinsianan i e atenshon médiko. E ministerio, ademas di ku otro órgano di gobernashon supervisor di e aktividat den e chumbu interior, meresé subvenciones i evaluá seriamente e sirbishi pa garantisá e korespondensia ku e ophetivo nacional. Na nivel regional, e akuerdo di esaki i e presentacion di atenshon pa sobrebibí ta sentralisá na binti en un di e konsehonan di e contador. Un plan di contado ta un órgano polítiko, representantenan ta skohínan pa e publiko kada kuater aña na e mesun dia manera e nashonal di eleccion komandantenan. E hunta ehekutivo òf e hunta di kapital for di un konseho di contado di e ehersisio di e outoridat riba e struktura hospital i di gasten, i garantisá un defisiente presentacion di atenshon pa sobrebibí.
E konsehonan di e contador e regular di preis i e nivel di servisio ofresé riba e procedures privá.
Privá di procedures ta abogado a drenta den un kue ku e konsehonan di e contador. Di pasenshi no ta reembolsados pa e sirbishi di procedures privá ku no tin un bon ku e konsehonan di e contador. Segun di agensia sea bai i e atenshon médiko for di polítika, kada konseho di contado mester por bai na e bishita di un bon kalidat di sirbishi di e provinsianan i e atenshon médiko i traha na promocion di un bon saludo di tur e populashon.
Na nivel lokal, e munisipio ta responsabel pa mantené e sentro inmediato di e siudadanonan, manera e suministro di awa i sirbishi di bienestar sosial.
Resientemente, e bot ta encarga di atenshon pa discapacitados i di ansianonan i di atenshon largu stipulá pa pasenshi psiquiátricos ta sentral den e munisipio local. E konsehonan di contado tin bunita libertat di e momento ei ta disidí e forma di atenshon ku mester ta planificacion i estados. Ta normal i ta dividí den shete sections:"Sera den kuido di e siguridat' (klínika di atenshon primario, atenshon di material klínika di pasenshi di klínika psiquiátricas, etc), e atenshon pa emergensia, atenshon electra, den e atenshon na e pasenshi, atenshon ambulatoria, atenshon spesialisá, atenshon dental. Tur e siudadanonan ta ta e liña di access su mes lehèm elektróniko bai pa aña. Hopi di e diferente sistema di registro ta utilisá, e sentido problema di interoperabilidad. Nashonal di ekstendé e pasenshi, e sitio Ib ta utilisá na tur e sistema, ku e telefon i acceso na internet. Na juni di algun kuarenta i un di e populashon a funda su mes personal ta uza un sirbishi elektróniko, e uzo di e sistema. Nashonal di Saludo di e plataforma di Interkambio di Informashon proposicion ningun punto di conexion di diferente sitemap. Ainda no tin un marka informativo nashonal pa pasenshi e access inmediato di informashon pa sobrebibí. E empeñonan priva di promociona un mantene ta kapital públiko di atenshon i algun trinta di publiko di atenshon primario, maske di ta un enkuesta realisa pa e OM Institute topa ku di Sekos e opinion na empeñonan priva di benefisioso pa e presentacion di education públiko, e sobrebibí, bai ayudo sosial, ku solamente algun diesinku aktualmente na fabor.
E tabata paga aproksimadamente e di e gastunan dòkternan
Den april Västernorrland Contado òrdu su funciona pa haña manera pa limitá e ganashi di e empeñonan priva mei aseptá pa ehecucion di esaki públiko di sirbishi di saludo. E costo pa e provinsianan i e atenshon médiko asked di aproksimadamente di nuebe pa total di Saca e produkto interno bruto di, un sifra ku e tin mantené bunita permanente di e decada di. nuebe di PIB, esun di mas haltu den Oropa. Setent'i un total di e atenshon ta bai e ta un piscado kla tributo lokal, i e konsehonan di contado tin e derecho pa haya impuesto riba e tòl. Di estado finansiá e mas parti di e kosto di atenshon pa sobrebibí, ku e pasenshi e pago di un chikitu kua nomina pa e samen. Ora un dòkter ta konta un pasenshi malu pa motibu ku ta (desde e firma di un akto di malesa, inkapasitá), e pasenshi a paga un porsentahe di su pago di e di dos dia.
Pa e promé di dieskuater dia di empleo ta obligá di paga e pago i despues di e tabata paga e salario te pasenshi e ta na haltura di ahuste.
Rekuperashon estudio no ta gratis, e tarea pa di salario ta limitashon tin, kr pa aña. Un biaha ku un pasenshi pa preskripshonnan na yega na e kantidat, e gobernashon públiko e gastunan additional pa e restu di e aña. E sistema di esaki ta automatisa Tera di famia ta corecto na kla riba Internet. Kada esta e ta dirigí riba e reda di famia, ku ta almasená informashon riba e historia dòkter di pasenshi i den e di preskripshonnan kumpli ku anteriormente pa aki pasenshi. Si e pasenshi e gastunan farmacéuticos tin spera di frontera anual di dos, e pasenshi risibí e documento di forma gradua den e punto di benta, despues di a produsí e identifica. Un muestra di diestres tera desarrollados Sea a diesun di su populashon bandera uza educacion di dieskuater klas den i di diesdos di. Di fármacos estudio a keda colecciona di het di e kondishonnan di trahamentu tabatin un haltu siensia, provinsia i totalidat, canada significant for di e mobilidat di largu stipulá i incurridos haltu chumbu di gastunan i aunke signifikativo di e prevention òf e tratamentu a wòrdu hasi den e último dies aña.
Di estudio ta observa un importante difikultat na krusá di frontera komparashon ta uza pa rekuperashon.
Un frontera den e atenshon riba kon ta bai pa pasa na aña ei entre i SEC pa kada bishitá un dòkter, independiente di si ta un dòkter privá òf traha un lokal di atenshon riba kon ta bai sentro òf di un kapital.
Ora ta bishitá un kapital, e preis di entrada públiko tur e bishitá e spesialista di dòkter ta considera necesario, manera x en ray, e romantico specialisa den cirugía di kurason ministerionan i asina supuestamente. E mesun tarea ta dirigí na sirbishi di ambulans.
Despues di SEC a wòrdu pages, tin atenshon riba kon ta bai pa e restu di e aña ta papiando di forma gratis.
Di kuido Mental no ta incluyendo e sistema komandante di ayudo canario, ma ta parsialmente supsidio pa e gobernashon. Di kuido Mental ta gratis pa hobennan riba diesnuebe aña di edat, miéntras ku un komandante di atenshon dental di siguridat (tresebo na) públiko di tur e habitantenan di e edat di binti aña den biaha. Atenshon pa sobrebibí Mental ta un parti integrale e sistema di atenshon pa e provinsianan i ta mará na e mesun lei i tarea di e usuario manera di otro sirbishi di atenshon pa sobrebibí. Si un individuo chikitu tin problema di saludo mental, ku tin pa un dòkter na kabes di un primario bai si e pasenshi tin hopi problema di saludo mental ta referi na e spesialista di atenshon psiquiátrica na hospital.


text:
RDK TA KUMINSA NEGOSHA KU CARIBBEAN PETROLEUM REFINERY PA MANEHÁ I OPERÁ NOS FASILIDATNAN PETROLERO
Willemstad 20 di Yuni 2022 – Caribbean Petroleum Refinery a keda aprobá dor di akshonista di Refineria di Kòrsou (RdK) komo e kompania ku RdK lo sigui hiba negosashon kuné ku e meta pa yega na un akuerdo pa maneho i operashon di e fasilidatnan petrolero di Kòrsou. Un komishon negoshadó lo keda instala pa Gobièrnu i RdK awor pa hiba e negosashon ku e meta finalisa e negosashonnan i yega na un akuerdo pa 1 di Sèptèmber proksimo.
Caribbean Petroleum Refinery
Caribbean Petroleum Refinery ta un konsorsio di seis kompania Merikano i un di Brasil.
E konsorsio aki tin aliansa stratégiko ku algun kompania petrolero i di gas grandi. Caribbean Petroleum Refinery ta aspirá un periodo di lease di 30 aña mas 10 aña adishonal. Nan proyekshon ta un invershon di no menos ku US$ 650 mion den e promé 3 aña pa drecha nos fasilidatnan i trabou di revishon pa asina por start na un forma sigur. Esaki lo duna trabou na aproksimadamente 2000 trahadó di kontratista.
Caribbean Petroleum Refinery ta premirá operashon di e refineria i terminal ku mas di 800 kupo di trabou direkto. Nos refineria lo bai over pa operá riba gas pa asina kumpli ku normanan di medio ambiente. E terminal na Bullenbaai lo keda pone den operashon mesora. Mas alew ta importante bisa ku lo habri bèk skol di fishi (bedrijf school) i komo parti di nan ser suidadano korporativo ta kompromete pa invertí den deporte i skolnan riba nos isla.
E proseso di selekshon
Fin di aña pasá RdK a instalá un komishon enkargá ku e búskeda pa un operadó pa nos fasilidatnan petrolero. Na inisio di e trayektorio e komishon a pidi un asina yamá ‘Expression of Interest’ di kompanianan ku por tabata serio interesá den maneho i operashon di nos fasilidatnan petrolero.
E meta tabata pa no mas tardá ku fin di Febrüari risibí di partidonan selektá un ‘Binding Proposal’.
For di 53 kompanianan ku a mustra interes pa manehá i operá nos fasilidatnan petrolero, e komishon a hasi un selekshon di kompanianan ku por a kontinuá den e proseso pa yega na un partner. E kompanianan ku a keda selektá por a hasi nan evaluashon preliminar, dor di entre otro hasi uso di informashonnan inkluí den e dokumentu inisial ‘Teaser’ ku nan a risibí huntu ku un pakete di informashon tokante di e fasilidatnan. E kompanianan a haña akseso tambe na e data-room virtual di RdK kaminda nan por a optené informashon i datonan adishonal tokante di nos fasilidatnan petrolero. Durante varios siman a tuma lugá bishitanan di representantenan di kompanianan na nos refineria i terminal na Bullenbaai ya asina nan por hasi nan asina yama “Due Dilligence.” Durante di e bishitanan aki, Gerensha di Refineria i e komishon enkargá ku e búskeda pa un operadó pa nos fasilidatnan petrolero tambe a tene presentashon tokante di entre otro operashon i mantenshon di e refineria, rekurso humano, komersio, finansas i tokante regulashon di medio ambiente.
Na fin di Febrüari último, RdK a hala e fecha pa entregá un proposishon final i fiho pa fin di Mart. RdK a hasi esaki riba petishon di algun di e kompanianan ku tabata hasi nan estudionan pa por a entregá nan proposishon. No menos ku 3 kompania a entregá nan oferta definitivo pa maneho i operashon di nos fasilidatnan petrolero ora nan a entregá nan asina yamá ‘Binding Proposal’ na RdK. E tim di RdK, enkargá ku e búskeda i selekshon di un partner stratégiko pa nos fasilidatnan petrolero a sigui rápidamente ku e trabounan pa evaluá e ofertanan ku a drenta pa direktamente despues presentá e resultado di e evaluashon na Direktor di RdK, Hunta di Komisario i Akshonista di RdK.
Siman pasa a risibi tur aprobashon formal pa selektá Caribbean Petroleum Refinery komo e prefered bidder i pa siguí ku e fase di negosashon.
Negosashon
For di e siman aki e tim negoshadó di Gobièrnu i RdK lo bai mesa ku Caribbean Petroleum Refinery pa negoshá. Akuerdonan, asina yama “Ancillary Agreement”, ta keda negoshá i sera separadamente ku Curoil, Aqualectra, KTK i Selikor.
E meta stipulá ta keda pa yega na un akuerdo no mas tardá ku promé di Sèptèmber proksimo pa mesora despues kuminsa start operashon di e fasilidatnan petrolero di Kòrsou.